เห็นดีลไอศกรีมทีไร อดไม่ได้ที่จะต้องมาลองค่ะ แพ้ๆของเย็นตลอดเว ซึ่งร้านนี้อยู่ใกล้ออฟฟิตมากๆ ห่างไม่กี่ร้อยเมตร แถมเป็นไอศกรีมเพื่อสุขภาพอีก ก็เลยซื้อคูปองฉับไว แล้วเดินเฉิบๆมาทันทีค่ะ

ร้านนี้จะอยู่ที่ตึกวีรสุ บนถนนวิทยุค่ะ ใกล้ๆโรงแรม Indigo ที่เพิ่งเปิดใหม่ ร้านนี้จะมีขายหลายอย่างค่ะ ทั้งพวกวาฟเฟิลอบร้อนๆเสริฟพร้อมไอศกรีม (ไว้วันหลังจะมาลองค่ะ) แซนวิช ขนมเค้ก เครื่องดื่มต่างๆ และไอศกรีมค่ะ

ซึ่งตู้นึงบรรจุไอศกรีมได้ 8 รสหมุนเวียนกันไปค่ะ โดยจะแบ่งไอศกรีมเป็น 2 แบบค่ะ
- แบบ Regular ราคาสกู๊ปละ 60 บาท เช่น โอวัลตินมอลท์ วนิลา ดาร์คช็อคโกแลตแอนด์แครอบ ชอร์เบตกระท้อน รัมเรซิ่น ทริโอเบอร์รี่โยเกิร์ต
- แบบ Premium ราคาสกู๊ปละ 80 บาท เช่น ชาเขียว เฟรนช์วานิลลา ทุเรียน กล้วยหอมครีมชีส

ไปกันหลายคน ต่างคนต่างชอบคนละแบบ เลยรวมๆได้มาเกือบครบทุกรสเลยค่ะ ซึ่งดีลที่ซื้อสั่งได้แต่ Regular ถ้าจะเพิ่มแบบ Premium ต้องเพิ่มเงินอีกลูกละ 20 บาทค่ะ

- กล้วยหอมครีมชีส (Sugar Free ใช้นมวัว เหมาะกับกรุ๊ปเลือด B) ถ้าสั่งจะได้วิปครีมฟรีค่ะ แต่จะเอาหรือไม่เอาก็ได้ แล้วมีเหรอคะจะไม่เอา 55ปลื้มรสนี้ค่ะ จะได้รสกล้วยหวานๆหอมๆ และมีครีมชีสก้อนเล็กๆผสมด้วย ทำให้มีรสเค็มๆนิดๆ เลยทำให้รสนี่ไม่เลี่ยนเกินไปค่ะ จะออกหวานๆหอมๆเค็มๆมันๆ ครบรสมากค่ะ แทบจะอยากทานอีกหลายๆลูกค่ะ แบบว่าฟินสุดๆ วิปครีมออกหวานๆมันๆ ทานคู่กันก็ยิ่งอร่อยขึ้นค่ะ

- โอวัลตินมอลท์ (Low sugar ใช้นมวัว เหมาะกับกรุ๊ปเลือด B, AB) รสนี้เฉยๆค่ะ ออกแนวไม่เข้มข้นเท่าไหร่ ได้รสโอวัลตินจางๆ ออกหวานนิดๆจืดหน่อยๆ

- วนิลา (Low sugar ใช้นมวัว เหมาะกับกรุ๊ปเลือด B, AB) หอมวนิลาดีค่ะ แต่ไม่หวานมัน ถือว่ารสชาติใช้ได้เลย

- ดาร์คช็อคโกแลตแอนด์แครอบ (Low sugar ใช้นมถั่วเหลือง เหมาะกับทุกกรุ๊ปเลือด) เข้มข้นดีค่ะ ได้ความเป็นช็อคโกแลต มีความขมนิดๆ แต่ไม่ได้ขมมากเกินไป ถูกใจค่ะ

- รัมเรซิ่น (Sugar Free ใช้นมวัว เหมาะกับกรุ๊ปเลือด B, AB) กลิ่นรัมเรซิ่นแรงเลย ใครชอบรสนี้สั่งได้เลยค่ะ แต่ถ้าไม่ค่อยทานรสนี้อย่าสั่งเลยค่ะ กลิ่นแรงได้ใจอ่ะ

- ชอร์เบตกระท้อน (Sugar Free) ได้ความเป็นกระท้อนมากๆ สดชื่นสุดๆค่ะ ผลไม้มากๆ ชอบค่ะ

- ทริโอเบอร์รี่โยเกิร์ต (Low sugar ใช้นมวัว เหมาะกับกรุ๊ปเลือด B, AB) เปรี้ยวอร่อยเลยค่ะ เหมาะสำหรับคนชอบทานไอศกรีมรสเปรี้ยวมากกว่ารสนม คือทานแล้วสดชื่น แต่ถ้าทานรวมกะไอศกรีมที่มีส่วนผสมของนมอาจไม่เข้ากันค่ะ ควรทานไอศกรีมแนวผลไม้ด้วยกันจะดีกว่า
 
ร้านนี้ไปทานสองรอบค่ะ เพราะว่าชอบ เลยซื้อดีล 2 ใบเลย (ขอรีวิวรวมนะคะ) ไปรอบหลัง ไปคนเดียว ลูกค้าในร้านก็ไม่มี พนักงานเลยบอกว่าชิมรสดูได้ เลยลองชิมรสที่ยังไม่เคยลองด้วยค่ะ เอาให้ครบรส ^_^

- ชาเขียว (Sugar Free ใช้นมวัว เหมาะกับกรุ๊ปเลือด B, AB) รสจะขมๆชาเขียวค่ะ แต่ออกจืดๆขมๆ เลยคิดว่ากินทั้งลูกน่าจะขมไปสำหรับเรา แต่คนชอบชาขมๆอยากให้มาลองค่ะ

- เสาวรส (Sugar Free ใช้นมถั่วเหลือง เหมาะกับทุกกรุ๊ปเลือด) เปรี้ยวมากถึงมากที่สุด แต่ใครชอบก็มาลองนะคะ

- ทุเรียน อร่อย ชอบค่ะ คือหอมๆทุเรียน ทำได้ดีเลยรสนี้ แต่ถ้าทานหมดลูก อาจจะมึนทุเรียนได้ และคงไม่มีใครยอมคุยกะเราแน่ ก็เลยไม่กล้าสั่ง >.< แต่อยากแนะนำว่าถ้ามาทาน ต้องลองชิมค่ะ อร่อยจริง

ไอศกรีมร้านนี้ แต่ละรสจะบอกว่า เหมาะกับกรุ๊ปเลือดใด และสุขภาพดีแบบไหนด้วยค่ะ เช่น รสรัมเรซิ่น ทำจากนมวัว เป็น Sugar Free เหมาะสำหรับคนกรุ๊ป B และ AB เป็นต้นค่ะ แต่สุดท้ายแล้ว เราก็เลือกรสไอศกรีมตามใจปากค่ะ 55

โปรโมชั่นตอนนี้ ซื้อ 2 สกู๊ปแถมฟรี 1 สกู๊ปแบบ Regular ค่ะ แต่ดีลเราถูกกว่า หุหุ

รสชาติโดยรวมของไอศกรีมร้านนี้ถือว่าชอบค่ะ รสชาติเข้มข้นตามรสนั้นๆ ไม่หวานมัน ถ้าแนวผลไม้ก็ผลไม้เลย ออกแนวสุขภาพดี ทานแล้วไม่อ้วนเท่าไหร่ ไม่ค่อยรู้สึกผิดค่ะ 55 ถือว่าเป็นไอศกรีมอีกร้านที่ชอบค่ะ

ส่วนบราวนี่ชีสเค้ก 100 บาท ซึ้อกลับมาลองค่ะ โดยส่วนผสมจะเป็นแป้งสเปลท์ออร์แกนิค เชอร์รี่ ผงโกโก้ ไข่ไก่ เนย น้ำตาลทรายขาว นม ครีมชีส ผงฟู เกลือ และกลิ่นวะนิลาค่ะ ให้พลังงาน 394 KCal (จะบอกทำม้ายยย T_T) มาลองชิม มีความรู้สึกว่า รสชาติเฉยๆค่ะ ครีมชีสเหมือนตีไม่นาน ความรู้สึกเหมือนทานชีสก้อนเลยค่ะ ไม่เหนียวหนุบแบบชีสเค้กที่เคยทานร้านอื่น (โดยส่วนตัวเคยทำทานเอง เนื้อละเอียด อร่อยด้วยนะ อิอิ) ส่วนบราวนี่ที่เป็นฐานด้านล่างเหมือนเนื้อเค้กช็อคโกแลตค่ะ ออกธรรมดาไม่ได้เหนียวหนุบเท่าไหร่ รู้สึกเฉยๆค่ะชิ้นนี้

ใครสนใจทานไอศกรีมสุขภาพ เข้มข้นแต่ไม่หวานมัน ก็มาลองร้านนี้ได้ค่ะ